RSG - Dis die een! || Praat Saam || Potgooi
‘n Volbank regters van die Pretoriase Hooggeregshof het in Augustus uitspraak voorbehou in die aansoek teen die NG Kerk oor gay-diskriminasie. Ds. Laurie Gaum het 'n sinodebesluit betwis, wat die voltrekking van gay-huwelike in die kerk nie meer wil toelaat nie. Waar lê die twispunte?
Praat saam 18 Oktober 2018
Laai die mp3 af (41 177KB)
Politieke ontleder dr. Somadoda Fikeni sê die land se grootste uitdaging is leierskap en bestuursvaardighede wat dienslewering en groei kniehalter. Hoe lyk die vlakke van kundige bestuursvaardigheid in Suid-Afrika?
Praat saam 17 Oktober 2018
Laai die mp3 af (44 578KB)
Die Amerikaanse president, Donald Trump, het die nuwe regter in die land se hoogste hof, Brett Kavanaugh, om verskoning gevra vir wat hy 'n veldtog van leuens noem. Daar was hewige debat oor Kavanaugh se benoeming, en hy is deur verskeie vroue van seksuele aanranding beskuldig. Hoe lyk vroue-aktivisme in Suid-Afrika, en watter doel dien dit?
Praat saam 16 Oktober 2018
Laai die mp3 af (41 870KB)
'n Gesamentlike onafhanklike ondersoek deur die Valke en die Nasionale Vervolgingsgesag na die sogenaamde groot bankrooftog by VBS-bank, is in 'n gevorderde stadium, maar laat vrae ontstaan of ons strafregstelsel radikale transformasie benodig.
Praat saam 15 Oktober 2018
Laai die mp3 af (45 238KB)
Vrydag 12 Oktober 2018
Geestesongesteldheid onder jongmense neem toe. Daar was die afgelope paar jaar was daar ‘n toename in tienerselfdoodgevalle, en die aantal mense wat aan angsversteuring en depressie ly het ook toegeneem. Wat is die simptome waarop ouers bedag moet wees?
Praat saam 12 Oktober 2018
Laai die mp3 af (28 298KB)
Oudminister Pik Botha is in Pretoria oorlede. Die 86-jarige Botha was die Minister van Buitelandse Sake tydens die bewind van FW de Klerk en PW Botha. Hy het ook van 1994 tot 1996 in oudpresident Nelson Mandela se kabinet gedien as Minister van Minerale en Energiesake. Botha is einde verlede maand in die Unitashospitaal in Centurion opgeneem weens swak gesondheid. Lynette Francis praat met sy vriend en oudkollega, dr. Leon Wessels.
Laai die mp3 af (11 021KB)
Die Internasionale Monetêre Fonds waarsku dat gevaarlike onderstromings en spanning die globale ekonomiese vooruitsigte kan ondermyn. Intussen word ‘n moontlike ondersoek na die botsende belange van die voormalige Minister van Finansies, Nhlanhla Nene, oorweeg om te bepaal of sy seun bevoordeel is deur beleggings van die Openbare Beleggingskorporasie in ‘n Mosambiekse maatskappy. Wat is die rol en doel van die Openbare Beleggingskorporasie, en hoe verantwoordelik word belanghebbendes se geld bestuur?
Praat saam 11 Oktober 2018
Laai die mp3 af (43 866KB)
Meer as 560 politieke partye het reeds geregistreer vir aanstaande jaar se algemene verkiesing. Elke party moet R200 000 as deposito betaal om aan die nasionale verkiesing deel te neem, en ‘n bykomende R45 000 per provinsie. Wat is die voor- en nadele om so baie politieke partye te hê?
Praat saam 10 Oktober 2018
Laai die mp3 af (43 175KB)
Politici en ekonome moedig president Cyril Ramaphosa aan om die Minister van Finansies, Nhlanhla Nene, se versoek om te bedank te aanvaar. Nene het voor die Zondo-kommissie oor staatskaping getuig, en dit het aan die lig gekom dat hy tussen 2010 en 2014 verskeie kere met die Gupta-familie vergader het terwyl hy die adjunkminister en later die minister was. Wat sê die onthullings en getuienis oor staatskaping oor die vlak van etiese leierskap in Suid-Afrika?
Praat saam 9 Oktober 2018
Laai die mp3 af (41 014KB)
President Cyril Ramaphosa se werkberaad is afgehandel. Nou is die fokus op implementering. Hoe haalbaar is die skep van sowat 275 000 nuwe werkgeleenthede jaarliks?
Praat saam 8 Oktober 2018
Laai die mp3 af (40 003KB)
Vrydag 5 Oktober 2018
Die organiseerders van die Total Shutdown-beweging in Gauteng, wat fokus op meestal Bruinwoonbuurte, sê die polisie sal nié hulle protesoptrede oor maatskaplike uitsluiting ontspoor nie. Wat hoor die media en regering nie oor die protesoptogte nie, wat gemeenskappe strate toe dryf?
Praat saam 5 Oktober 2018
Laai die mp3 af (45 334KB)